अधिवक्ता निर्मल सिंह ग्रेवाल ने अपने 603 गज के मकान का तीन हिस्सों में बैनामा 87 लाख में बीसलपुर नगर पालिका के चेयरमैन छेदालाल जायसवाल के बेटे नितिन जायसवाल के नाम किया था। इसमें शर्त थी कि भुगतान में मिला कोई भी चेक बाउंस हुआ तो रजिस्ट्री शून्य मानी जाएगी। 7.97 लाख का एक चेक बाउंस हुआ तो उनके बीच विवाद हो गया। 31 अक्टूबर को मकान पर कब्जे को लेकर दोनों पक्षों के बीच गोली चली थी। इसमें नितिन के भाई सचिन, दोस्त गौरव और दो नौकर घायल हुए थे।